జోగిందర్ జస్వంత్ సింగ్

జోగిందర్ జస్వంత్ సింగ్ (జననం 1945 సెప్టెంబరు 17) భారతదేశానికి చెందిన మాజీ ఆర్మీ చీఫ్, రాజకీయ నాయకుడు. ఆయన 2008 జనవరి 26 నుండి 2013 మే 28 వరకు అరుణాచల్ ప్రదేశ్ గవర్నర్‌గా పనిచేశాడు.

జనరల్ జేజే సింగ్ 2005 జనవరిలో భారత సైన్యానికి మొదటి సిక్కు చీఫ్ గా బాధ్యతలు చేపట్టి 2007 సెప్టెంబరులో పదవీ విరమణ చేశాడు. ఆయనను 2008లో కాంగ్రెస్ నేతృత్వంలోని యునైటెడ్ ప్రోగ్రెసివ్ అలయన్స్ ప్రభుత్వం అరుణాచల్ ప్రదేశ్ గవర్నర్‌గా నియమించగా ఆయన 2008 నుండి 2013 వరకు గవర్నర్‌గా విధులు నిర్వహించాడు.

రాజకీయ జీవితం
జె.జె.సింగ్ శిరోమణి అకాలీదళ్ పార్టీ అధ్యక్షుడు & పంజాబ్ ఉప ముఖ్యమంత్రి సుఖ్‌బీర్ సింగ్ బాదల్ సమక్షంలో శిరోమణి అకాలీదళ్ పార్టీలో చేరి 2017 పంజాబ్ శాసనసభ ఎన్నికలలో పాటియాలా అర్బన్ స్థానం నుండి శిరోమణి అకాలీదళ్ అభ్యర్థిగా పోటీ చేసి కెప్టెన్ అమరీందర్ సింగ్‌ చేతిలో ఓడిపోయాడు. జె.జె.సింగ్ 2019లో శిరోమణి అకాలీదళ్ (తక్సాలి) లో చేరి ఖదూర్ సాహిబ్ లోక్‌సభ నియోజకవర్గం నుండి పోటీ చేసి ఓడిపోయి ఆ తరువాత 2022లో భారతీయ జనతా పార్టీలో చేరాడు.

మూలాలు

వర్గం:1945 జననాలు
వర్గం:భారతీయ జనతా పార్టీ రాజకీయ నాయకులు
వర్గం:పంజాబ్ రాజకీయ నాయకులు